Aztán a démon felüvölt, ahogy a szeráf átvág rajta, a szorítás a torkomon pedig egyik pillanatról a másikra megszűnik. A bestia elereszt, az oldalamra borulva terülök ki a földön, köhécselve, levegőért kapva. Befejezem, amit a lány elkezdett, gömbbe sűrítem a pusztító varázserőt, melyet egyenesen a menekülő, legyengült démonhoz vágok. Fülsüketítő robaj, és az alvilág kutyája semmivé lesz.